Príloha č. 1

**Opis predmetu zákazky**

Predmetom zákazky je nákup licencie pre využívané zariadenie F5 VIPRION.

Ministerstvo vnútra SR je prevádzkovateľ vládneho cloudu, zabezpečuje služby vládneho cloudu pre ministerstvá a ostatné ústredné orgány štátnej správy (tenanti). Služby vládneho cloudu poskytuje ministerstvo vnútra SR aj pre Národné centrum zdravotníckych informácií (NCZI). NCZI využíva služby vládneho cloudu pre projekt Moje Ezdravie – Čakáreň.

Obstarávané licencie sú určené pre projekt Moje Ezdravie - Čakáreň. **Licencie musia byť kompatibilné s v súčasnosti využívanou infraštruktúrou vládneho cloudu, konkrétne sa jedná o zariadenia F5 VIPRION,** v zmysle ochrany investície. Ide o nástroj na hardening webových serverov v prostredí cloudových služieb pred zneužitím a ohrozením zabezpečenia pre známe zraniteľnosti a nebezpečný kód ako SQL injection, cross site scripting, trójske kone, prebratie session, OWASP, vynucovanie bezpečnostných politík na základe geolokácie a podobne.

Verejný obstarávateľ požaduje dodanie licencií v štruktúre zadefinovanej v Tabuľke č.1:

|  |  |  |  |
| --- | --- | --- | --- |
| **p.č.** | **Produktové číslo** | **Produkt** | **Počet** |
| 1 | F5-ADD-VPR-AWF-C2X00 | VIPRION Adveanced Web Application Firewall Module for 2X00 Chassis | 2 |
| 2 | F5-SVC-VPR-PRE-L1-3 | Level 1-3 Premium Service for VIPRION (7x24) | 6 |

Verejný obstarávateľ považuje za ekvivalent tovary, ktoré spĺňajú kvalitatívne, úžitkové a funkčné charakteristiky, ktoré sú nevyhnutné na zabezpečenie účelu, na ktorý sú požadované tovary určené a to na rovnakej, resp. vyššej úrovni, ako je uvedené v „Opise predmetu zákazky“. Verejný obstarávateľ vyžaduje, aby uchádzač ponúkajúci ekvivalent, už vo svojej ponuke predložil dôkaz o ekvivalentnosti (rovnocennosti) ním navrhovaného riešenia s predmetom zákazky.

**Vlastný návrh plnenia predmetu zákazky uchádzača**

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil Prílohu č. 1 Opis predmetu zákazky, pričom je povinný v Tabuľke č. 2 uviesť produktové číslo, typové označenie a verziu produktu (licencie), ktorý ponúka ako vlastný návrh plnenia tak, aby verejný obstarávateľ mohol vyhodnotiť, či ponúkané produkty spĺňajú požiadavky verejného obstarávateľa. Verejný obstarávateľ požaduje predložiť vlastný návrh plnenia v štruktúre podľa vzoru tejto Tabuľky č.2:

|  |  |  |  |
| --- | --- | --- | --- |
| **p.č.** | **Produktové číslo** | **Produkt** | **Počet** |
| 1 |  |  | 2 |
| 2 |  |  | 6 |